text: Motorvejsuheld tæt på lufthavnen skaber store trafikale problemer
  25 februar 2016 kl. 19.49
  Esbjergmotorvejen har været spærret efter trafikuheld.
  Klokken 19.58 torsdag aften for Syd- og Sønderjyllands Politi melding om et trafikuheld på Esbjergmotorvejen. Uheldet er sket 300 meter før afkørslen ved Esbjerg Lufthavn i vestgående retning.
  - To biler er stødt sammen. Det har skabt store trafikale problemer, fordi motorvejen blev spærret. Der har været kø helt fra Korskro til afkørslen mod Esbjerg Lufthavn, fortæller vagtchef ved Syd- og Sønderjyllands Politi, Erik Lindholdt, til TV SYD.
  Venstre vognbane er nu åben igen, og brandvæsenet er på vej til stedet. Men politiet fik også hjælp fra en uventet side.
  Der har været kø helt fra Korskro til afkørslen mod Esbjerg Lufthavn.
  
  - En kvik lastbilchauffør spærrede for trafikken, ved at parkere sin blokvogn med fuldt nødblink på. Han fungerede faktisk som tavlevogn, inden vores egen tavlevogn kom frem, fortæller Erik Lindholdt.
  Der er ikke meldinger om personskade i forbindelse med uheldet.
  Uheldet retteligt sket 300 m før afkørslen v/Esbjerg Lufthavn vestgående. Giver store trafikale problemer - kør fra v/Korskroen. #politidk
  
  Færdselsuheld på E20 vestgående mellem Esbjerg Lufthavn og Esbjerg Nord. 1. vognbane spærret.  Ambulance og politi på vej. #politidk
  
  